open-index/open-wikipedia-markdown huggingface dataset:
บีเออี ฮ็อค

ฮ็อค ที.1เอ|thumb|250px|right
**บีเออี ฮ็อค** หรือเดิมคือ **ฮ็อคเกอร์ ซิดเดลี่ย์ ฮ็อค** ()  เป็นเครื่องบินเอนกประสงค์ที่ใช้ทั้งในการฝึกและโจมตีขนาดเบา ใช้ในกองทัพอากาศอังกฤษ  เริ่มบินเป็นครั้งแรกเมื่อวันที่ 21 เมษายน ค.ศ. 1974

## รายละเอียด บีเออี ฮ็อค
* **ผู้สร้าง** บริษัทฮ็อคเกอร์ ซิดเดลี่ย์ เอวิเอชั่น (อังกฤษ)
** บริติช แอร์โรสเปช  (1977-1999)
** บีเออี ซิสเต็ม  (1999-ปัจจุบัน) 
* **ประเภท** เครื่องบินเจ๊ตเอนกประสงค์และสนับสนุนหน่วยกำลังภาคพื้นดินขนาดเบา 2 ที่นั่ง
* **เครื่องยนต์** เทอร์โบแฟน รอลส์-รอยซ์ เทอร์โบเมคา อาร์ที 172-06-11 อดัวร์ 151 ให้แรงขับสถิต 2,422 กิโลกรัม ไม่มีสันดาปท้าย 1 เครื่อง
* **กางปีก** 9.4 เมตร
* **ยาว** 11.96 เมตร
* **สูง** 4.1 เมตร
* **พื้นที่ปีก** 16.7 ตารางเมตร
* **น้ำหนักเปล่า** 3,379 กิโลกรัม
* **น้ำหนักวิ่งขึ้นปกติ** 4,649 กิโลกรัม เมื่อใช้ฝึก
** 5,443 กิโลกรัม เมื่อใช้ฝึกติดอาวุธ
* **น้ำหนักวิ่งขึ้นสูงสุด** 7,484 กิโลกรัม
* **อัตราเร็วขั้นสูง** 1,041 กิโลเมตร/ชั่วโมง ที่ระยะสูง 11,000 เมตร
* **อัตราเร็วเดินทางไกล** 652 กิโลเมตร/ชั่วโมง ที่ระยะสูง 9,144 เมตร
* **ระยะเวลาไต่ถึงระยะสูง** 9,145 เมตร/6 นาที 20 วินาที
* **เพดานบินใช้งาน** 14,630 เมตร
* **พิสัยบินไกลสุด** 3,150 กิโลเมตร เมื่อติดตั้งถังเชื้อเพลิงอะไหล่ขนาด 455 ลิตรที่ใต้ปีกข้างละ 1 ถัง
* **บินทน** 2 ชั่วโมง
* **อาวุธ** ปืนใหญ่อากาศ เอเดน ขนาด 30 มม. 1 กระบอก
** สามารถติดตั้งอาวุธที่ใต้ปีก ปีกละ 2 แห่ง

## อ้างอิง

* 


หมวดหมู่:เครื่องบินโจมตี
หมวดหมู่:เครื่องบินบริติชแอร์โรว์สเปซ
มหาวิทยาลัยมัลติมีเดีย

**มหาวิทยาลัยมัลติมีเดีย** () เป็นมหาวิทยาลัยเอกชนแห่งแรกของประเทศมาเลเซีย
มหาวิทยาลัยมีสองวิทยาเขต ที่หนึ่งในเมืองเทคโนโลยี ไซเบอร์จายา (ส่วนหนึ่งของโครงการมัลติมีเดียซูเปอร์คอร์ริดอร์) และอีกที่ในมะละกา ทั้งสองวิทยาเขตอยู่ห่างกันประมาณ 150 กม. โดยทางหลวงเส้นเหนือ-ใต้

เดิมมหาวิทยาลัยแห่งนี้ชื่อ **มหาวิทยาลัยโทรคมนาคม** (University Telekom)
โดยวิทยาเขตมะละกาก่อตั้งขึ้นเมื่อ ค.ศ. 1997 โดยบริษัท Telekom Malaysia Berhad ซึ่งเป็นบริษัทโทรคมนาคมที่ใหญ่ที่สุดในประเทศมาเลเซีย

สาขาที่เปิดสอนได้แก่ วิศวกรรมศาสตร์ เทคโนโลยี สารสนเทศ การจัดการ ธุรกิจ กฎหมาย และพหุสื่อสร้างสรรค์ ปัจจุบันมีนักศึกษาประมาณ 21,000 คน
## สมุดภาพ


ไฟล์:CYBER.jpg|มหาวิทยาลัยมัลติมีเดียวิทยาเขตไซเบอร์จายา 
ไฟล์:جامعة ملتميديا ماليزيا فرع ملاكا.jpg|มหาวิทยาลัยมัลติมีเดียวิทยาเขตมะละกา
ไฟล์:Foedunhill1410.jpg|คณะวิศวกรรมศาสตร์วิทยาเขตไซเบอร์จายา


## แหล่งข้อมูลอื่น
* เว็บไซต์อย่างเป็นทางการของมหาวิทยาลัยมัลติมีเดีย
## อ้างอิง

หมวดหมู่:สถาบันอุดมศึกษาในประเทศมาเลเซีย
งี้นิ้ม

**งี้นิ้ม** เป็นตัวละครในนวนิยายกำลังภายในของกิมย้ง เรื่องกระบี่เย้ยยุทธจักร เธอเป็นแม่ชีแห่งสำนักเห็งซัว เป็นลูกสาวของหลวงจีนปุกก่าย มีจิตใจอ่อนโยน แม้จะเป็นแม่ชีแต่นางก็เผลอมีความรักให้กับเหล็งฮู้ชง ตลอดเวลานางจึงคอยเป็นห่วงเป็นใยเหล็งฮู้ชงเสมอ ความรักของนางเป็นความรักที่น่ายกย่องโดยแม้ ไม่จำเป็นต้องได้ครอบครอง แค่ขอให้เขามีความสุขเท่านั้น

หมวดหมู่:ตัวละครในนิยายกำลังภายใน
ทนง พิทยะ

**ศาสตราภิชาน ทนง พิทยะ** (ชื่อเดิม ทนง ลำใย) (เกิด 
28 กรกฎาคม พ.ศ. 2490) เป็น ประธานกรรมการ บริษัท พร็อพเพอร์ตี้ เพอร์เฟค จำกัด (มหาชน) เป็นบุตรของนายเสงี่ยม กับ นางสายทอง ลำใย และเป็นอดีตรัฐมนตรีว่าการกระทรวงการคลัง ในสมัยรัฐบาลพลเอก ชวลิต ยงใจยุทธ และรัฐบาลทักษิณ ชินวัตร เป็นรัฐมนตรีว่าการกระทรวงการคลัง ในช่วงวิกฤตการณ์ทางการเงินในเอเชีย พ.ศ. 2540 และการลดค่าเงินบาทของประเทศไทย กรรมการมูลนิธิสถาบันอนาคตไทยศึกษา สมรสกับ นาง มธุรส พิทยะ
มีบุตร 3 คน ได้แก่ นางสาว วิชชุญา พิทยะ บุตรสาวคนโต นาย ธราธร พิทยะ บุตรชาย นางสาว ศรัญญา พิทยะ บุตรสาวคนเล็ก เรียนที่ โรงเรียนสาธิตแห่งมหาวิทยาลัยเกษตรศาสตร์ โดยเรียนในโครงการเด็กออทิสติก เช่นเดียวกับบุตรชาย อภิสิทธิ์ เวชชาชีวะ ต่อมาเข้าเรียนภาคปรัชญาและศาสนา  ในโครงการรับตรงเด็กพิเศษมหาวิทยาลัยเกษตรศาสตร์

## การศึกษา
ศาสตราภิชาน ทนง พิทยะ หรือที่รู้จักกันในาม ดร. ทนง พิทยะ สำเร็จการศึกษาชั้นมัธยมศึกษาตอนปลาย จากโรงเรียนอัสสัมชัญศรีราชา รุ่นที่ 18 รุ่นเดียวกับ สนธิ ลิ้มทองกุล จบการศึกษาระดับปริญญาตรี สาขาเศรษฐศาสตร์ จากมหาวิทยาลัยโยโกฮามะ ประเทศญี่ปุ่น ด้วยทุนรัฐบาลญี่ปุ่น ระดับปริญญาโท สาขาเศรษฐศาสตร์ และระดับปริญญาเอก สาขาบริหารธุรกิจ จากมหาวิทยาลัยนอร์ทเวสเทิร์น ประเทศสหรัฐอเมริกา

## การทำงาน
### งานราชการ
ทนง พิทยะ เคยเป็นอาจารย์ประจำคณะบริหารธุรกิจ สถาบันบัณฑิตพัฒนบริหารศาสตร์ และเคยดำรงตำแหน่งคณบดีในคณะดังกล่าว

### งานธุรกิจ
ทนง พิทยะ เคยเป็นกรรมการผู้จัดการใหญ่ธนาคารทหารไทย จำกัด (มหาชน) เป็นกรรมการ บริษัท ชิน คอร์ปอเรชั่น จำกัด (มหาชน) เป็นกรรมการ บริษัท ไทยเอเซีย แปซิฟก บริวเวอรี่ จำกัด และเป็นประธานกรรมการ บริษัท อวีว่า ประกันภัย (ไทย) จำกัด 

ปัจจุบันดำรงตำแหน่งประธานกรรมการ และกรรมการอิสระ บริษัท ทีทีดับบลิว จำกัด (มหาชน), ประธานกรรมการและกรรมการอิสระ บริษัท ส.ขอนแก่นฟู้ดส์ จำกัด (มหาชน), ประธานกรรมการ บริษัท พร็อพเพอร์ตี้ เพอร์เฟค จำกัด (มหาชน), ประธานกรรมการและกรรมการอิสระ บริษัท ซีเค พาวเวอร์ จำกัด (มหาชน) และ ประธานกรรมการ บริษัท ไซยะบุรี พาวเวอร์ จำกัด นาย ทนง พิทยะ เป็นผู้ถือหุ้นรายใหญ่ อันดับที่ 11 บริษัท เอเซีย พลัส กรุ๊ป โฮลดิ้งส์ จำกัด (มหาชน)

### งานการเมือง
ทนง พิทยะ ได้รับแต่งตั้งเป็นรัฐมนตรีว่าการกระทรวงการคลัง ในรัฐบาลพลเอกชวลิต ยงใจยุทธ ในช่วงวิกฤตการณ์การเงินในเอเชีย พ.ศ. 2540 ต่อมาได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพันตำรวจโททักษิณ ชินวัตร ในปี พ.ศ. 2548 หลังจากได้รับตำแหน่งดังกล่าวเพียง 6 เดือน จึงย้ายมารับตำแหน่งรัฐมนตรีว่าการกระทรวงการคลัง สลับกันกับนายสมคิด จาตุศรีพิทักษ์

## เครื่องราชอิสริยาภรณ์
### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ
*  :
** พ.ศ. 2547 – 80px เครื่องราชอิสริยาภรณ์อาทิตย์อุทัย ชั้นที่ 1
*  :
** พ.ศ. 2548 – 80px เครื่องอิสริยาภรณ์แห่งชาติแห่งคุณธรรม ชั้นที่ 1

## อ้างอิง

หมวดหมู่:บุคคลจากอำเภอดอนเจดีย์
หมวดหมู่:อาจารย์คณะบริหารธุรกิจ
หมวดหมู่:นักวิชาการจากจังหวัดสุพรรณบุรี
หมวดหมู่:นักธุรกิจจากจังหวัดสุพรรณบุรี
หมวดหมู่:นักการเมืองจากจังหวัดสุพรรณบุรี
หมวดหมู่:สมาชิกสภานิติบัญญัติแห่งชาติ
หมวดหมู่:รัฐมนตรีว่าการกระทรวงการคลังไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากคณะบริหารธุรกิจ สถาบันบัณฑิตพัฒนบริหารศาสตร์
หมวดหมู่:บุคคลจากมหาวิทยาลัยนอร์ทเวสเทิร์น
หมวดหมู่:อธิการบดีมหาวิทยาลัยชินวัตร
หมวดหมู่:เครือชินวัตร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หว้ากอ

thumb|250px|พระบาทสมเด็จพระจอมเกล้าเจ้าอยู่หัว เสด็จพระราชดำเนินทอดพระเนตรสุริยุปราคาที่บ้านหว้ากอ เมืองประจวบคีรีขันธ์ พ.ศ. 2411 ประทับ ณ เกยหน้าพลับพลาที่ประทับ โปรดให้ฉายพระรูปกับคณะแขกเมือง ณ ค่ายหลวงบ้านหว้ากอ

**หว้ากอ** เป็นชื่อหมู่บ้าน ในตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ ห่างจากตัวเมืองประจวบคีรีขันธ์ประมาณ 10 กิโลเมตร ได้รับการขึ้นทะเบียนเป็นโบราณสถานของกรมศิลปากร เมื่อวันที่ 21 ตุลาคม พ.ศ. 2523

## ประวัติ

**พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว ได้**ทรงคำนวณไว้ล่วงหน้าว่าจะมองเห็นสุริยุปราคาเต็มดวงที่หว้ากอแห่งนี้ และได้เสด็จทอดพระเนตรพร้อมด้วยนักวิทยาศาสตร์ และทูตานุทูตชาวต่างประเทศ เมื่อวันที่ 18 สิงหาคม พ.ศ. 2411

## แหล่งท่องเที่ยว
* อุทยานวิทยาศาสตร์พระจอมเกล้า 

หมวดหมู่:โบราณสถานในจังหวัดประจวบคีรีขันธ์
หมวดหมู่:อำเภอเมืองประจวบคีรีขันธ์
เขาช่องกระจก

thumb|ถ่ายจากบนเขา
**เขาช่องกระจก** เป็นในตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ มีความสูง 94 เมตร เขาตั้งอยู่ริมฝั่งทะเลในอ่าวประจวบคีรีขันธ์ 

บนเขาเป็นที่ตั้งของวัดธรรมิการามวรวิหาร ซึ่งประดิษฐานพระพุทธรูป รอยพระพุทธบาทจำลอง พระธาตุเจดีย์ และต้นพระศรีมหาโพธิ์ จากยอดเขามีจุดชมทิวทัศน์ที่เรียกกันว่า *จุดชมวิวสามอ่าว* เหตุที่ชื่อเขาช่องกระจกเพราะมีโพรงทะลุขนาดประมาณ 3 เมตร บนไหล่เขาทางด้านทิศเหนือ

ด้านธรณีวิทยาประกอบด้วย ชั้นหิน 2 ชุด ชุดแรกมีอายุอยู่ในช่วง 280-270 ล้านปี พบอยู่ตอนล่างของเขา ประกอบด้วยชั้นหินดินดาน (Shale) สีดำ สลับกับหินโคลน (Mudstone) และหินทราย (Sandstone) มีซากดึกดำบรรพ์พวกไบรโอซัว (Bryozoa) และแบรคิโอพอด (Brachiopod) จำนวนมาก  หินชุดหลังเป็นหินปูน (Limestone) ที่มีซากดึกดำบรรพ์พวก ฟอแรมินิเฟอรา (Foraminifera) และสาหร่ายอายุ 270–260 ล้านปี การเปลี่ยนแปลงชนิดของหินทั้ง 2 ชุด มีลักษณะค่อยเป็นค่อยไปต่อเนื่องกัน โดยช่วงแรกหินปูนเข้าไปแทรกสลับในลักษณะชั้นบาง ๆ ต่อมาชั้นหินปูนเริ่มหนาขึ้น ในขณะที่ชั้นหินที่มาจากตะกอนโคลนทรายบางลง จนในที่สุดมีเพียงหินปูนชั้นหนา

## อ้างอิง

ช่องกระจก
หมวดหมู่:อำเภอเมืองประจวบคีรีขันธ์
สัก (พรรณไม้)

**สัก** เป็นไม้ต้นขนาดใหญ่ผลัดใบในฤดูร้อน ลำต้นเปลาตรงเปลือกเรียบหรือแตกเป็นร่องเล็ก ๆ สีเทา โคนเป็นพูพอนต่ำ ๆ เรือนยอดเป็นพุ่มทรงกลมค่อนข้างทึบ เปลือกสีเทา เรียบ หรือแตกเป็นร่องตื้นตามความยาวลำต้น ขึ้นเป็นหมู่ในป่าเบญจพรรณทางภาคเหนือ บางส่วนในภาคกลางและภาคตะวันตก มีอยู่บ้างทางภาคตะวันออกเฉียงเหนือ สักมักจะได้รับความเข้าใจผิดเสมอว่าเป็นไม้เนื้อแข็งเนื่องจากว่ามันมีลักษณะพิเศษที่เป็นไม้เนื้ออ่อนที่มีความทนทานกว่าไม้เนื้อแข็งหลาย ๆ ชนิด ชื่อสามัญอื่นอื่น: เซบ่ายี้,  ปีฮือ, ปายี้, เป้อยี สีขายขนมเส้นมาก

## ลักษณะทางพฤกษศาสตร์
* **ลำต้น** : เป็นเปลาตรงเปลือกเรียบหรือแตกเป็นร่องเล็ก ๆ สีเทา โคนเป็นพูพอนต่ำ ๆ 
* **ใบ** :  เป็นใบเดี่ยวใหญ่มาก ออกตรงข้ามกันเป็นคู่ ปลายใบแหลมโคนมน   ยาว 25 - 30 เซนติเมตร กว้างเกือบเท่ายาว ใบของต้นอ่อนจะใหญ่กว่า นี้มาก ผิวใบขนสากคายสีเขียวเข้ม   ขยี้ใบสดจะมีสีแดงเหมือนเลือด มีการสลัดใบทิ้งเมื่อถึงฤดูหนาว
* **ดอก**   : มีขนาดเล็ก สีขาวนวลออกเป็นช่อตาม ปลายกิ่ง ออกดอกและเป็นผลเดือน มิถุนายน - ตุลาคม 
* **ผล**  : เป็นผลแห้งค่อนข้างกลม เส้นผ่าศูนย์กลางประมาณ 2 เซนติเมตร เปลือกแข็ง ภายในมี 1 - 3 เมล็ด

## การขยายพันธุ์
### การเพาะเมล็ด
[thumb|250px|[พระที่นั่งวิมานเมฆ กรุงเทพมหานคร ประเทศไทย เป็นสิ่งปลูกสร้างจากไม้สักทองที่ใหญ่ที่สุดในโลก]]
นำเมล็ดแช่น้ำ 2 วัน สลับผึ่งแดด 1 วัน รวม 15 วัน แล้วหว่านในแปลงเพาะให้กระจัดกระจายทั่วกัน   กลบด้วยวัสดุเพาะชำ สูงประมาณ 3-5 มิลลิเมตร หรืออาจทำร่องแล้วหว่านลงในร่องจะสะดวกในการกลบ และเมล็ดจะงอกอย่างเป็นระเบียบ แปลงเพาะควรอยู่กลางแจ้ง เมล็ดสักจะงอกไม่พร้อมกัน บางเมล็ดงอกภายใน 3 สัปดาห์ บางเมล็ด 2 ปีจึงงอก

### การปักชำ
เลือกไม้สายพันธุ์ดีที่ต้องการขยายพันธุ์ (ต้นแม่พันธุ์) เลือกตัดชิ้นส่วนของไม้ที่พัฒนาเป็นกล้าไม้ได้ง่าย นำไปกระตุ้นการออกรากและลำต้นด้วยสารเคมี (สารเคมีมีขายตามท้องตลาด) 

นำส่วนของพืชที่ได้รับการกระตุ้นแล้วไปไว้ในโรงเรือนที่สามารถควบคุมความชื้นและอุณหภูมิได้ และดูแลจนกว่าส่วนของพืชที่นำมาปักชำจะสร้างรากและลำต้น นำกล้าไม้ที่ออกรากและลำต้นไปอนุบาลจนกล้าไม้เริ่มแข็งแรง นำกล้าไม้ออกไปกลางแจ้งเพื่อให้กล้าไม้ปรับตัวและแข็งแรงพอที่จะนำไปปลูกได้

## ประโยชน์
[thumb|250px|ดอก, ผล และใบของ ''[Tectona grandis'' ในอินเดีย]]

## ต้นสักที่ใหญ่และมีอายุมากที่สุดในโลก
ต้นสักที่ใหญ่และมีอายุมากที่สุดในโลกมีอายุมากกว่า 1,500 ปี ได้รับชื่อพระราชทานนามว่า มเหสักข์ อยู่ภายในวนอุทยานต้นสักใหญ่ บ้านปางเกลือ ตำบลน้ำไคร้ อำเภอน้ำปาด จังหวัดอุตรดิตถ์ มีความสูง 47 เมตร  ลำต้นเส้นวงรอบ 10 เมตร 23 เซนติเมตร ใช้ 9 คนโอบโดยรอบ ขนาดความโต 1020 .7 เซนติเมตร ซึ่งเฉลี่ยโตขึ้นปีละ 1.3 เซนติเมตร

## ดูเพิ่ม
* รายชื่อพันธุ์ไม้มงคลพระราชทานประจำจังหวัด

## อ้างอิง

## แหล่งข้อมูลอื่น

* 

หมวดหมู่:ไม้ยืนต้น
หมวดหมู่:ไม้ที่ใช้ในการก่อสร้าง
หมวดหมู่:ต้นไม้ประจำมหาวิทยาลัย
หมวดหมู่:วงศ์ผกากรอง
หมวดหมู่:วงษ์คําเหลา
หมวดหมู่:ต้นไม้ประจำจังหวัดของไทย
พอลิคีไทด์

**สารประกอบพอลิคีไทด์** () เป็นกลุ่มของสารประกอบเคมีที่เกิดขึ้นเองในธรรมชาติ (natural product) สามารถพบได้ทั้งใน พืช รา และ แบคทีเรีย สารประกอบพอลิคีไทด์นั้นเป็นสารประกอบที่มีหมู่คาร์บอนนิลหลายหมู่ในโมเลกุล ได้รับความสนใจค้นคว้าเนื่องจากสารประกอบจำพวกนี้มีคุณสมบัติทางชีวภาพหลายประการ อย่างเช่น มีคุณสมบัติในการฆ่าเชื้อโรค และต่อต้านเนื้องอก สารประกอบพอลิคีไทด์ที่พบในธรรมชาติสามารถแบ่งได้เป็น 1. สารประกอบจำพวก อะโรมาติก (aromatics) 2. สารประกอบจำพวก แมคโครีด (macrolides) 3. ลารประกอบจำพวก พอลิอีเธอร์ (polyethers) และ 4. สารประกอบจำพวก พอลิอีนน์ (polyenes)

## กระบวนการสังเคราะห์ในธรรมชาติ
สารประกอบพอลิคีไทด์ที่พบในธรรมชาตสังเคราะห์ขึ้นจากอนุพันธ์ของโคเอมไซม์เอ (coenzyme A, CoA) อย่างเช่น มาโลนิลโคเอ (malonyl-CoA) เมทิลมาโลนิลโคเอ (methylmalonyl-CoA) โดยปฏิกิริยาการควบแน่นแบบเคเซนน์ (Claisen condensation)
โดยเอมไซม์ที่ถูกเรียกว่า พอลิคีไทด์ซินเทส (Polyketide synthase, PKS)  อนุพันธ์ของโคเอมไซม์เอที่ถูกใช้ในการสังเคราะห์สารประกอบพอลิคีไทด์นั้นถูกเปลี่ยนมาจากสารประกอบต่างๆภายในเซลล์ เช่น คาร์โบไฮเดรต,กรดไขมัน,กรดคาร์บอกซิล,และกรดอะมิโน 

## พอลิคีไทด์ซินเทส
พอลิคีไทด์ซินเทส ที่พบในธรรมชาตสามารถแบ่งออกได้เป็นสามประเภทได้แก่

# พวกที่เป็นโปรตีนขนาดใหญ่และมีบริเวณกัมมันต์ (active site) หลายบริเวณ ในหนึ่งโปรตีน ที่ถูกเรียกว่า Type I หรือ Modular PKS เอนไซม์ในกลุ่มนี้ประกอบไปด้วยหลาย module โดยแต่ล่ะ module จะเร่งปฏิกิริยาต่างๆตั้งโดยเริ่มจากการเพิ่มหน่วยถัดไปเข้าสู่สายพอลิคีไทด์และทำการเปลี่ยนแปลงโครงสร้างต่างก่อนที่ส่งต่อสายพอลิคีไทด์ไปยัง module ต่อไป ในแต่ล่ะ module จะประกอบด้วย domain ต่างๆ โดนแต่ล่ะ domain จะทำหน้าที่ต่างๆในการสังเคราะห์สารประกอบพอลิคีไทด์ เช่น เร่งปฏิกิริยาการควบแน่นแบบเคเซนน์ (KS domain) ,เร่งปฏิกิริยาการรีดักชันของหมู่คาร์บอนิล (KR domain) ,เร่งปฏิกิริยาการเติ่มไฮโดรเจนของพันธะคู่ (ER domain) ,เร่งปฏิกิริยาการสูญเสียน้ำ (DH domain) ,เติมสารตั้งต้นเข้าสู่ module (AT domain) ,และส่งต่อสายพอลิคีไทด์ (ACP domain)  เอนไซม์ในกลุ่มนี้สามารถแบ่งได้เป็นสองประเภทคือกลุ่มที่แต่ล่ะ module มีการทำงานเป็นเส้นตรง (Linear Modular PKS) เช่นที่ใน Erythromycin biosynthesis กับกลุ่มที่แต่ล่ะ module มีการทำงานซ้ำไปซ้ำมา (Iterative Modular PKS) ตัวอย่างของกลุ่มนี้ได้แก่ Aflatoxin biosynthesis
# พวกที่เป็นโปรตีนขนาดเล็กที่มีเพียงหนึ่ง active site ในแต่ล่ะโปรตีน โดยแต่ล่ะโปรตีนต้องมาทำงานร่วมกันในการสังเคราะห์สารประกอบพอลิคีไทด์ กลุ่มนี้ถูกเรียกว่า Type II หรือ Iterative PKS หน่วยพันธุกรรมที่ถอดรหัสเอมไซม์เหล่านี้มักพบว่าอยู่รวมกันเป็น cluster ซึ่งทำให้ง่ายต่อการศึกษา เอมไซม์ในกลุ่มนี้ประกอบด้วย Acyl-carrier protein (ACP) , Ketosynthase (KS) , Chain Length Factor (CLF) , Ketoreducatse (KR) , Aromatase (ARO) , และ Cyclase (CYC)  โดยปกติสายพอลิคีไทด์ถูกสังเคราะห์จากมาโลนิลโคเอโดย  ACP, KS, และ CLF เอมไซม์ทั้งสามนี้ถูกเรียกว่า minimal PKS เพราะเป็นกลุ่มเอมไซม์ที่จำเป็นในการสังเคราะห์ เมื่อสายพอลิคีไทด์ถูกสังเคราะห์เสร็จสิ้นแล้ว KR, ARO, และ CYC ทำการเปลี่ยนแปลงโครงสร้างของสายพอลิคีไทด์
# พวกที่มีหนึ่ง active site  ในโปรตีนแต่ตัวสารประกอบต่อกับ โคเอมไซม์เอ ในระหว่างการสังเคราะห์

## อ้างอิง

หมวดหมู่:ยาฆ่าแมลง
หมวดหมู่:เคมี
สังคม

thumb|250px|กลุ่มคนในสังคม
**สังคม** หรือ **สังคมมนุษย์** คือการอยู่รวมกันของมนุษย์โดยมีลักษณะความสัมพันธ์ซึ่งกันและกันหลายรูปแบบ เช่น อาชีพ อายุ เพศ ศาสนา ฐานะ ที่อยู่อาศัย ฯลฯ สำหรับระบบสังคมที่รวมถึงสิ่งมีชีวิตประเภทอื่นนอกเหนือจากมนุษย์อาจใช้คำว่าระบบนิเวศ ซึ่งมีความหมายเกี่ยวกับความสัมพันธ์ของสิ่งมีชีวิตต่าง ๆ กับสภาพแวดล้อม สังคมของมนุษย์เกิดจากกลุ่มบุคคลที่มีความสนใจร่วมกันไม่ว่าจะในด้านใด เช่น ประเทศ จังหวัด และอื่น ๆ และมักจะมีวัฒนธรรมหรือประเพณีรวมถึงภาษา การละเล่นและอาหารการกินของตนเองในแต่ละสังคม การที่มนุษย์รวมกันเป็นสังคมนั้น ช่วยให้มนุษย์สามารถสร้างและพัฒนาสิ่งต่าง ๆ ให้ประสบความสำเร็จได้ ซึ่งอาจเป็นไปไม่ได้ถ้าต้องทำสิ่งนั้นโดยลำพัง ขณะเดียวกันสังคมที่พัฒนาหรือกำลังพัฒนาเป็นเมืองขนาดใหญ่ ซึ่งมีการใช้เทคโนโลยีช่วยในการทำงานอย่างมากนั้น ก็อาจส่งผลให้ประชากรที่ไม่สามารถปรับตัวตามสภาพสังคมที่เปลี่ยนแปลง เกิดความรู้สึกโดดเดี่ยวหรือความรู้สึกว่าตนเองไม่มีส่วนร่วมในสังคมขึ้นมาได้

## ชุมชนเสมือน
ชุมชนเสมือน คือสังคมรูปแบบหนึ่งที่มีความสัมพันธ์ต่อกัน โดยการใช้เครื่องมือสื่อสารเพื่อสร้างเครือข่ายสังคมที่ไม่มีข้อจำกัดทางภูมิประเทศ เขตแดน หรือระยะทาง เพื่อสร้างกลุ่มหรือสังคมที่มีความสนใจหรือมีเป้าหมายในเรื่องเดียวกัน ชุมชนเสมือนจริงมีการเติบโตอย่างรวดเร็วและกว้างขวาง ซึ่งเป็นผลมาจากเทคโนโลยีที่เกี่ยวข้องกับคอมพิวเตอร์และอินเทอร์เน็ต โดยส่วนมากนิยมใช้บริการเครือข่ายสังคมซึ่งให้บริการฟรีอย่างเช่น เฟซบุ๊ก ไฮไฟฟ์ มายสเปซ ทวิตเตอร์

## ดูเพิ่ม
* ประชาชน
* ชุมชน
* สังคมศึกษา

หมวดหมู่:ปรัชญาการเมือง
หมวดหมู่:ชมรม
เปรียญ

**เปรียญ** (อ่านว่า ปะเรียน) **บาเรียน ** ก็เรียก เป็นคำใช้เรียกภิกษุสามเณรผู้ศึกษาเล่าเรียนพระปริยัติธรรมแผนกบาลีและสอบไล่ได้ตามหลักสูตรตั้งแต่ 3 ประโยคขึ้นไปจนถึง 9 ประโยค เรียกว่า **พระเปรียญ** หรือ **พระเปรียญธรรม** **สามเณรเปรียญ** หรือ **สามเณรเปรียญธรรม** มีอักษรย่อว่า ป. หรือ ป.ธ. (เทียบเท่ามัธยมศึกษา)

เปรียญ สันนิษฐานว่ามาจากคำว่า บาเรียน หรือ ปริญญา หมายถึง “พระที่ได้ศึกษาเล่าเรียนพระปริยัติธรรมบาลี”  หรือ “พระนักเรียนบาลี” นั่นเอง ต่อมา สมเด็จพระมหาสมณเจ้ากรมพระยาวชิรญาณวโรรส ทรงเปลี่ยนคำว่า บาเรียน เป็น เปรียญ ปัจจุบันจึงใช้เรียกหลักสูตรการศึกษาพระปริยัติธรรมแผนกบาลีของคณะสงฆ์ไทยว่า **"หลักสูตรเปรียญ"** 

การเป็นเปรียญนั้นพระเจ้าแผ่นดินมีพระมหากรุณาธิคุณโปรดแต่งตั้ง จึงเรียกพระเปรียญอีกอย่างหนึ่งว่า **พระมหา** โบราณเรียกว่า **พระมหาเปรียญ** คำว่า **มหา** ใช้เรียกเฉพาะภิกษุเท่านั้น มิได้ใช้เรียกสามเณรเปรียญด้วย

ปัจจุบันเรียกพระภิกษุสามเณรที่สอบได้พระปริยัติธรรมตั้งแต่ เปรียญธรรม 3 ประโยคขึ้นไปว่า **"[[พระมหาเปรียญ]]"** หรือ **"[[สามเณรเปรียญ]]"**
 ภิกษุสามเณรเปรียญมีสิทธิใส่วุฒิการศึกษาต่อท้ายชื่อได้ เช่น พระมหาวุฒิ ป.6 หรือ ป.ธ.6 (อ่านเต็มว่า เปรียญ 6 ประโยคหรือเปรียญธรรม 6 ประโยค)

ศาลาที่ใช้สำหรับทำการเรียนการสอนว่า **[[ศาลาการเปรียญ]]** คือศาลาหรืออาคารที่พระภิกษุใช้เป็นที่เล่าเรียน

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

## ดูเพิ่ม
* เปรียญธรรม
* พัดยศ
* การสอบสนามหลวง

หมวดหมู่:สมณศักดิ์ไทย
เซเวน (นักร้องเกาหลี)

**เซเวน** (; ; เกิด เกิดเมื่อ 9 พฤศจิกายน ค.ศ. 1984) หรือ **ชเว ดง-อุก** ()  เป็นนักร้องเพลงป็อปจากเกาหลีใต้ ผู้แต่งเพลง Come back to me

เซเวน ได้เข้าสู่ค่ายเพลง YG Entertainment ตั้งแต่อายุ 15 ปี เขาได้ฝึกฝนการร้องการเต้นเป็นเวลา 4 ปีจนได้ออกอัลบั้มแรกในปี 2003 ประสบความสำเร็จทั่วเอเชีย เซเวนได้ออกผลงานมาแล้ว 5 ชุด (เกาหลี 4 ,ญี่ปุ่น 1) ทางด้านบทบาทการแสดง เซเวนรับบทเจ้าชายส้มหล่นในซีรียส์เกาหลีชื่อดัง “รักวุ่นวายของเจ้าชายส้มหล่น”

ในปี 2006 เซเวนคว้ารางวัลเอ็มทีวี เอเชีย อวอร์ดส สาขาศิลปินยอดนิยมจากประเทศเกาหลีไปได้

เซเวนมีโอกาสได้ร่วมงานกับอาเมรี นักร้องอาร์แอนด์บีลูกครึ่งอเมริกัน-เกาหลี เวอร์ชันที่ร้องดูเอ็ตคู่กันนี้จะรวมอยู่ในอัลบั้ม Because I Love It ฉบับรีแพ็กเกจที่ทำออกมาเป็นเอเชียนอิดิชัน

อัลบั้ม Se7olution อัลบั้มใหม่ชุดที่ 4 อัลบั้มชุดนี้ได้ร่วมงานกับ Lee Yong Hyun จากวง Big Mama มาแต่งเนื้อและทำนองให้ ในเพลง “Shin Hal Kae” (Down For You) นอกจากนี้เซเวนยังแต่งเนื้อเพลง “Can You Feel Me” Featuring แร็พเปอร์รุ่นน้องจี-ดรากอนจากวงบิ๊กแบง และเพลง “Heo Rak Hae Jou” featuring แท ยัง จากวงบิ๊กแบง เซเวนยังได้ชวนแร็ปเปอร์ชื่อดัง Teddy จากวง 1TYM มาช่วยแต่งเนื้อร้องและทำนองในเพลง “La La La” และเป็นโปรดิวเซอร์ร่วมให้อีกหลายเพลง 

เซเวนยังคว้ารางวัล The most favorite male singer จากช่องดนตรี Mnet SUMMER BREAK 20's CHOICE ปี 2007

## อัลบั้มภาษาเกาหลี
*Volume 1 | Just Listen (2003.03.07)
*Volume 2 | Must Listen (2004.07.13)
*Digital single | Crazy  (2004.12.01)
*Volume 3 | 24/SE7EN (2006.03.08) 
*Volume 4 | Se7olution (2006.11.01)

## อัลบั้มภาษาญี่ปุ่น
*1st Single | Hikari  (2005.02.23)
*2nd Single | STYLE  (2005.05.18)
*3rd Single | Forever/Start line (2005.10.19)
*1st album | First SE7EN (2006.03.08)
*4th Single | I wanna  (2006.09.13)
*5th Single | Aitai  (2007.03.28)
*6th Single | Ari no Mama (2007.07.04)
## ผลงาน
### ละคร
*Goong S ทางช่อง MBC (2007)
### รายการโทรทัศน์
*รันนิ่งแมน รับเชิญ ตอนที่6

## อ้างอิง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2527
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักร้องเคป็อป
หมวดหมู่:บุคคลจากโซล
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:ผู้ชนะมามาอะวอดส์
ฟร็องซัว ดูว์วาลีเย

thumb|ดูว์วาลีเย ในปี 1968
**ฟร็องซัว ดูว์วาลีเย** (, 14 เมษายน พ.ศ. 2450 - 21 เมษายน พ.ศ. 2514) อดีตประธานาธิบดีแห่งสาธารณรัฐเฮติ เจ้าของฉายา "ปาปาด็อก" (Papa Doc) เกิดเมื่อวันที่ 14 เมษายน พ.ศ. 2450 (ค.ศ. 1907) ที่สาธารณรัฐเฮติ เมื่อโตเป็นหนุ่ม เขาเลือกศึกษาวิชาการแพทย์ ต่อมาได้เปลี่ยนใจลงเล่นการเมือง โดยมีอุดมการณ์อย่างหนักแน่นที่จะเป็นปากเป็นเสียงแก่ประชาชนผิวสีที่ยากไร้และด้อยโอกาสที่มีเป็นจำนวนมากในเฮติ และเพื่อการสนับสนุนและพัฒนาระบอบประชาธิปไตย เขาจึงเป็นที่ชื่นชอบของประชาชน จนเมื่อเขาลงเลือกตั้งในปี พ.ศ. 2500 (ค.ศ. 1957) เขาจึงได้ชัยชนะในการเลือกตั้ง ได้รับตำแหน่งเป็นประธานาธิบดีแห่งเฮติ

แต่เมื่อเขาได้ขึ้นเป็นประธานาธิบดีแห่งเฮติ เขากลับพยายามจะกอบโกยทรัพย์สินและอำนาจไว้แต่ผู้เดียว เขาหนุนหลังให้รัฐบาลของเขากระทำการฉ้อราษฎร์บังหลวงและติดสินบนมากมาย เพื่อกอบโกยผลประโยชน์ ดังนั้นเมื่อการกระทำเหล่านี้รั่วไหลออกไป ประชาชนต่างสิ้นศรัทธาในดูว์วาลีเย 

เมื่อประชนเริ่มรังเกียจเขา เขาจึงได้จัดตั้งหน่วยตำรวจพิเศษขึ้นลับ ๆ โดยหน่วยตำรวจลับนี้มีอำนาจจับกุม ทรมาน สังหารใคร และอย่างไรก็ได้ ตามบัญชาของดูว์วาลีเย ดังนั้นเมื่อหน่วยตำรวจลับนี้เป็นที่รู้จักของประชาชนทั่วไป ประชาชนจึงนิยมเรียกหน่วยตำรวจนี้ว่า *[[ตงตงมากุต]]* (Tonton Macoute) ซึ่งแปลว่า มนุษย์ปีศาจ

ในเฮติ ประชาชนส่วนใหญ่ยังนับถือไสยศาสตร์วูดู หรือการนับถือผีและวิญญาณ แต่แทนที่ดูว์วาลีเยจะให้การศึกษาที่ถูกต้องแก่ประชาชน เพื่อให้เชื่อแต่พอสมควร กลับประกาศตนเป็นผู้นำวูดู และทำหลายสิ่งหลายอย่างเพื่อให้ประชาชนจมอยู่ในความหวาดกลัวยิ่งขึ้น

ต่อมา เมื่อเขาใกล้จะสิ้นสุดวาระลง เขากลับใช้อำนาจที่มียกเลิกรัฐธรรมนูญฉบับเก่าเสีย แล้วร่างรัฐธรรมนูญฉบับใหม่ขึ้น แต่งตั้งตนเป็นประธานาธิบดีเฮติตลอดชีพ ด้วยเหตุนี้เฮติจึงล่มจมลงเรื่อย ๆ โชคดีที่สหรัฐอเมริกายังให้ความช่วยเหลือแก่เฮติในด้านต่าง ๆ มาอย่างดีตั้งแต่เฮติได้รับเอกราชจากชาติมหาอำนาจตะวันตก

แต่ด้วยสหรัฐอเมริกาเห็นว่า การกระทำของดูว์วาลีเยนั้นไม่เหมาะสม ไม่ควรให้ความช่วยเหลือแก่เฮติอีกต่อไป สหรัฐฯ จึงตัดสินใจตัดความช่วยเหลือทั้งหมดที่เคยให้เฮติ เศรษฐกิจของเฮติจึงย่ำแย่ลงไปกว่าเดิม

ฟร็องซัวเสียชีวิตลงด้วยโรคหัวใจเมื่อวันที่ 21 เมษายน พ.ศ. 2514 (ค.ศ. 1971) และได้แต่งตั้งฌ็อง-โกลด ดูว์วาลีเย ลูกชายของเขาเองเป็นประธานาธิบดีคนต่อไป 

หมวดหมู่:ประธานาธิบดีเฮติ
หมวดหมู่:ผู้นำสูงสุด
หมวดหมู่:นักการเมืองเฮติ
ทองกวาว

**ทองกวาว**, **ทอง** หรือ **ทองธรรมชาติ** เป็นไม้ยืนต้นขนาดกลางในวงศ์ถั่ว มีถิ่นกำเนิดในเอเชียใต้ จากประเทศปากีสถาน, อินเดีย, บังกลาเทศ, เนปาล, ศรีลังกา, พม่า, ไทย, ลาว, กัมพูชา, เวียดนาม, มาเลเซีย และทางตะวันตกของอินโดนีเซีย

ทองกวาวมีชื่ออื่นอีกคือ กวาว ก๋าว (ภาคเหนือ), จอมทอง (ภาคใต้), จ้า (เขมร), ทองธรรมชาติ ทองพรหมชาติ ทองต้น (ภาคกลาง), ดอกจาน (อีสาน)

## ลักษณะทั่วไป
**ต้นไม้**  ไม้ยืนต้นขนาดกลาง  สูง 5–15 เมตร  ผลัดใบ  เรือนยอดเป็นพุ่มกลมทึบ  ลำต้นแตกกิ่งต่ำคดงอ  เปลือกนอกสีเทาถึงสีเทาคล้ำค่อนข้างเรียบหรือแตกเป็นร่องตื้น ๆ เปลือกในสีแดง  สับเปลือกทิ้งไว้จะมีน้ำยางใส ๆ ไหลออกมาทิ้งไว้สักพักจะกลายเป็นสีแดง

**	ใบ**  ใบประกอบแบบขนนก  ปลายคี่  เรียงเวียนสลับ  ใบย่อยมี  3  ใบ  เรียงตรงข้าม  ใบย่อยที่ปลายเป็นรูปมนเกือบกลม  ใบย่อยด้านข้างรูปไข่เบี้ยว  กว้าง 8-15  ซม.  ยาว  9-17  ซม.  ปลายใบมน  โคนใบสอบ  แผ่นใบหนา  หลังใบเกลี้ยง  ท้องใบมีขนสาก  เส้นแขนงใบข้างละ 5-7 เส้น  ก้านใบย่อยยาว 3-5  มม.

**	ดอก**  ออกเป็นช่อแบบไม่แตกแขนง  ตามกิ่งก้านและปลายกิ่ง  ช่อดอกยาว 2-15 ซม. ก้านช่อดอกมีขนสีน้าตาล  ก้านช่อดอกยาว 3-4 ซม. กลีบรองกลีบดอกเชื่อมกันเป็นรูปบาตรยาว 1.3 ซม. ส่วนบนแยกออกเป็นกลีบสั้น ๆ 5 กลีบ มีขนสีน้ำตาลดำปกคลุมตลอดกลีบดอกยาว 7 ซม. มี 5 กลีบ ขนาดไม่เท่ากันคล้ายดอกถั่ว  กลีบด้านล่างรูปเรือแยกเป็นอิสระดอกบานเต็มที่กว้างประมาณ 6 ซม. ดอกมีทั้งสีแสดและสีเหลืองสด  ดอกสีเหลืองพบที่เชียงราย เชียงใหม่ อุบลราชธานี  สุรินทร์

**	ผล**  ผลเป็นฝักแบนรูปบรรทัดกว้าง  3.5 ซม. ยาว 1.5 ซม. ผลแก่สีน้ำตาลอมเหลืองมีขนอ่อนนุ่มสีขาวเป็นมัน  มีเมล็ดเดียวตรงปลายฝัก

## การปลูกเลี้ยง
***การปลูก**: นิยมปลูกลงในแปลงปลูก เพื่อประดับบริเวณบ้านและสวน ขนาดหลุมปลูก 50x50x 50 เซนติเมตรใช้ปุ๋ยคอกหรือปุ๋ยหมัก : ดินร่วนอัตรา 1:2 ผสมดินถ้าปลูกเพื่อประดับบริเวณบ้านหรืออาคารควรให้มีระยะห่างที่เหมาะสมเพราะทองกวาวเป็นไม้ที่มีทรงพุ่มใหญ่พอสมควร
***การดูแล**: ต้องการแสงแดดจัด หรือกลางแจ้ง ต้องการปริมาณน้ำปานกลาง ควรให้น้ำ 7-10 วัน/ครั้ง ชอบดินร่วนซุย ใส่ปุ๋ยคอกหรือปุ๋ยหมัก อัตรา 2:3 กิโลกรัม/ต้น ควรใส่ปีละ 4-5 ครั้ง ไม่ค่อยมีปัญหาเรื่องโรค เพราะเป็นไม้ที่ทนต่อโรคพอสมควร
***การขยายพันธุ์**: โดยการเพาะเมล็ด

## ประโยชน์
***ดอก** ต้มดื่มเป็นยาแก้ปวด ถอนพิษไข้ ขับปัสสาวะ 
***ฝัก** ต้มเอาน้ำเป็นยาขับพยาธิ
***ยาง** แก้ท้องร่วง
***เปลือก** มีงานวิจัยพบว่า สารสกัดจากเปลือก ช่วยเพิ่มขนาดหน้าอกให้ใหญ่ขึ้น แต่จะลดจำนวนอสุจิ
***เมล็ด** บดผสมมะนาว ทาบริเวณผื่นคัน 
***ใบ** ต้มกับน้ำ แก้ปวด ขับพยาธิ ท้องขึ้น ริดสีดวงทวาร 
***ราก** ต้มรักษาโรคประสาท บำรุงธาตุ  

## ความเชื่อของไทย
***ไม้มงคล** คนไทยโบราณเชื่อว่า บ้านใดปลูกต้นทองกวาวไว้ประจำบ้านจะทำให้มีเงินมีทองมาก  นอกจากนี้ดอกยังมีความสวยเรืองรองดั่งทองธรรมชาติ ควรปลูกต้นทองกวาวไว้ทางทิศใต้ผู้ปลูกควรปลูกในวันเสาร์เพราะโบราณเชื่อว่าการปลูกไม้เพื่อเอาคุณทั่วไปให้ปลูกในวันเสาร์ 
* ทองกวาวเป็นพืชที่มีความสำคัญในศาสนาฮินดู ใช้เป็นสัญลักษณ์ของพระพรหม พระนารายณ์ พระอิศวร ไม้ทองกวาวใช้เป็นฟืนเผาศพ ถือเป็นพืชศักดิ์สิทธิ์

## ดูเพิ่ม
* รายชื่อพันธุ์ไม้มงคลพระราชทานประจำจังหวัด

## อ้างอิง

## แหล่งข้อมูลอื่น

หมวดหมู่:วงศ์ย่อยถั่ว
หมวดหมู่:ไม้ยืนต้น
หมวดหมู่:ต้นไม้ประจำมหาวิทยาลัย
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:สมุนไพร
วิทยาลัยการสาธารณสุขสิรินธร จังหวัดตรัง

**วิทยาลัยการสาธารณสุขสิรินธร จังหวัดตรัง** เป็นวิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก กระทรวงสาธารณสุข ตั้งอยู่ที่ 89 หมู่ที่ 2 ตำบลควนธานี อำเภอกันตัง จังหวัดตรัง

## ประวัติ

วิทยาลัยการสาธารณสุขสิรินธร จังหวัดตรัง ได้ริเริ่มก่อสร้างขึ้นโดยดำริของ นายชวน หลีกภัย ขณะดำรงตำแหน่งรัฐมนตรีว่าการกระทรวงสาธารณสุข เมื่อ พ.ศ. 2532 โดยสถานที่ก่อสร้างได้มีการประสานงานกับกำนันผู้ใหญ่บ้านตำบลควนธานี อำเภอกันตัง จังหวัดตรังในขณะนั้น คือ นายยวด มณีนูน และนายเพื่อม ปานชนะ โดยใช้พื้นที่ทุ่งลานไซหัก ประมาณ 96 ไร่ นพ.ณรงค์ ฉายากุล นายแพทย์สาธารณสุขจังหวัดตรังในขณะนั้น ได้มาสำรวจสถานที่แล้วพบว่าสถานที่ดังกล่าวส่วนหนึ่งเป็นหนองน้ำและส่วนหนึ่งปลูกผักมีปัญหากับชุมชนน้อยมาก จึงสนับสนุนให้ใช้พื้นที่ดังกล่าวสร้างวิทยาลัยในวันที่ 29 กุมภาพันธ์ พ.ศ. 2536 คณะกรรมการพิจารณาขอใช้ที่ดินได้พิจารณาให้กระทรวงสาธารณสุขใช้ที่ดิน 78 ไร่ 1 งาน 50.5 ตารางวาในการก่อสร้าง โดยใช้งบประมาณ 165 ล้านบาท เป็นงบผูกพันปี 2535–2538 นอกจากนี้ ยังได้รับการสนับสนุนจากประชาชนตำบลควนธานี บริจาคที่ดินทำถนนเข้าวิทยาลัยฯ และมีการสนับสนุนจากองค์กรภาครัฐและเอกชนอีก คือ ในปีงบประมาณ 2540 การกีฬาแห่งประเทศไทย สำหรับใช้ก่อสร้างสนามกีฬาควนธานี เพื่อใช้เป็นที่ออกกำลังกายสำหรับนักศึกษาและประชาชนในตำบลควนธานีและพื้นที่ใกล้เคียง

## หลักสูตร
วิทยาลัยเปิดดำเนินการสอนในหลักสูตรต่างๆ ดังนี้
* หลักสูตรประกาศนียบัตรสสาธารณสุขศาสตร์ สาขาสาธารณสุขชุมชน เริ่มดำเนินการ ปีการศึกษา 2538 - ปัจจุบัน
* หลักสูตรประกาศนียบัตรสสาธารณสุขศาสตร์ สาขาเทคนิคเภสัชกรรม เริ่มดำเนินการ เมื่อปี 2540 -ปัจจุบัน 
* หลักสูตรประกาศนียบัตรสสาธารณสุขศาสตร์ สาขาทันตสาธารณสุข เริ่มดำเนินการ เมือปี 2541 - ปัจจุบัน
* หลักสูตร วิทยาศาสตร์บัณฑิต สาขาสาธารณสุขศาสตร์ (โครงการความร่วมมือระหว่าง มหาวิทยาลัยทักษิณ และ วิทยาลัยสาธารณสุขสิรินธร ตรัง) เปิดทำการสอนระหว่างปีการศึกษา 2542 - 2546 (ปัจจุบัน มหาวิทยาลัยทักษิณ เป็นผู้ดำเนินการ)

## ผู้ดำรงตำแหน่งผู้อำนวยการวิทยาลัย
:1.นางกรรณิการ์ บันเทิงจิตร  ดำรงตำแหน่งผู้อำนวยการ ตั้งแต่เริ่มก่อตั้งวิทยาลัย 22 ธันวาคม 2538 ถึง 8 เมษายน 2544 
:2.นายสุวัฒนา  ค่านคร  ดำรงตำแหน่งผู้อำนวยการ เมื่อ 29 พฤศจิกายน 2544 ถึง 4 ธันวาคม 2546
:3.นายวีระพันธุ์  อนันตพงศ์  ดำรงตำแหน่งผู้อำนวยการ เมื่อ 4 ธันวาคม 2546 ถึง 2 มีนาคม 2550
:4.ดร.จิราพร  วัฒนศรีสิน  ดำรงตำแหน่งผู้อำนวยการ เมื่อ 9 มีนาคม 2550 ถึง 28 มกราคม 2551
:5.นายจิตติ  นิสยันต์  ดำรงตำแหน่งผู้อำนวยการ เมื่อ 4 กุมภาพันธ์ 2551 ถึง 5 เมษายน 2556
:6.นายไพบูลย์ ชาวสวนศรีเจริญ  ดำรงตำแหน่งผู้อำนวยการ เมื่อ 9 เมษายน 2556 ถึง 30 กันยายน 2565
:7.นายอดิศักด์ ศรีละออง ดำรงตำแหน่ง รักษาราชการแทนผู้อำนวยการ เมื่อ 1 ตุลาคม 2565 ถึง 1 กุมภาพันธ์ 2566
:8.นายสุนทร ปราบเขต ดำรงตำแหน่งผู้อำนวยการ เมื่อ 2 กุมภาพันธ์ 2566 ถึงปัจจุบัน

## แหล่งข้อมูลอื่น
* วิทยาลัยการสาธารณสุขสิรินธร จังหวัดตรัง 

ตรัง
หมวดหมู่:สถาบันพระบรมราชชนก
การสาธารณสุขสิรินธร
หมวดหมู่:สถานศึกษาในอำเภอกันตัง
ห้าสหายผจญภัย

**ห้าสหายผจญภัย** () เป็นวรรณกรรมเยาวชนแนวผจญภัย ผลงานของอีนิด ไบลตัน นักเขียนชาวอังกฤษ เนื้อเรื่องแบ่งเป็นออกเป็น 21 เล่ม  ได้รับการตีพิมพ์ไปทั่วโลกและยังถูกสร้างเป็นละครโทรทัศน์ถึง 2 ครั้งด้วยกัน ซึ่งในภาษาไทยนี้ สำนักพิมพ์แก้วกานต์ และ บริษัท สำนักพิมพ์นานมีบุ๊คส์ จำกัด ได้จัดพิมพ์ขึ้น

## รายชื่อหนังสือ
* เกาะมหาสมบัติ
* ผจญภัยในเส้นทางลับ
* แผนลักพาตัว
* ทลายแผนค้าของเถื่อน
* ละครสัตว์มหาภัย
* สูตรลับเกาะเคอร์ริน
* ล่ารถไฟปีศาจ
* ตัวประกันสุดแสบ
* เพื่อนคู่แค้น
* ทะเลสาบปริศนา
* ปราสาทลึกลับ
* ผจญภัยในหอร้าง
* หมอกลึกลับ
* บ้านชุลมุน
* ปริศนาขุมทรัพย์โรมัน
* ความลับฟาร์มผีเสื้อ
* ภูเขามหาภัย
* อุโมงค์ลึกลับ
* สมบัติใต้ทะเล
* เกาะมหาภัย
* ปริศนาบนหอคอย

## ตัวละครหลัก
# จูเลียน
# ดิ๊ก
# แอนน์
# จอร์จ
# ทิโมธีหรือทิมมี (สุนัข)

## อ้างอิง
* http://www.nanmeebooks.com/microsite/microsite.php?mcs_id=4&mnu_id=17&mnutype=Static 
* อีนิด ไบลตัน. **ผจญภัยในเส้นทางลับ**.; 2547. สำนักพิมพ์ นานมีบุ๊คส์พับลิเคชั่น.

## ดูเพิ่ม
* อีนิด ไบลตัน

## แหล่งข้อมูลอื่น
* http://www.enidblytonsociety.co.uk
* http://www.navrang.com/?Page=Categories&ID=15 

หมวดหมู่:งานเขียนของอีนิด ไบลตัน
หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
หมวดหมู่:อีนิด ไบลตัน
หมวดหมู่:วรรณกรรมในปี พ.ศ. 2485
คอรัสซัง

**คอรัสซานท์** () เป็นดาวเคราะห์สมมุติจากภาพยนตร์ชุด *[[สตาร์ วอร์ส]]* ปรากฏให้เห็นในภาพยนตร์ตลอดทั้งไตรภาคต้น และฉากเสริมในภาพยนตร์*[[สตาร์ วอร์ส เอพพิโซด 6: การกลับมาของเจได]]* ตั้งแต่ฉบับพิเศษ ปี พ.ศ. 2540 รวมไปถึงฉบับดีวีดี อีกทั้งหนังสือการ์ตูน หนังสือนิยาย และเกมในเรื่องแต่งชุดนี้อีกมาก มีความสำคัญตามท้องเรื่องเป็นเมืองหลวงของสาธารณรัฐกาแลกติก ซึ่งเป็นฉากหลังของเหตุการณ์สำคัญๆ จำนวนมาก

คอรัสซานท์เป็นนครหลวงศูนย์กลางการปกครองของกาแลกซีมานับพันปี และเป็นที่ยอมรับกันโดยทั่วไปว่าเป็นพิภพดาวเคราะห์ที่มีความสำคัญมากที่สุดเกือบตลอดทั้งประวัติศาสตร์ของกาแลกซี เป็นนครหลวงศูนย์กลางของสาธารณรัฐกาแลกติก จักรวรรดิกาแลกติก สาธารณรัฐกาแลกติกใหม่ อาณานิคมยูซาน วอง และพันธมิตรกาแลกติก เส้นทางการค้าจำนวนมากของกาแลกซี รวมไปถึงเส้นทางการค้าเพอร์เลเมียน (Perlemian Trade Route) เส้นทางคอเรลเลียน (Corellian Run) เส้นทางการค้าเมเทลลอส (Metellos Trade Route) เส้นทางโครอส (Koros Trunk Line) และ Leisure Corridor ล้วนตัดผ่านดาวคอรัสซัง์แห่งนี้ ทำให้ดาวดวงนี้กลายเป็นพิภพที่มั่งคั่งที่สุดในกาแลกซี นอกจากนี้ยังมีการกำหนดให้พิกัดไฮเปอร์สเปซของคอรัสซานท์เป็น (0,0,0) อีกด้วย

**นครหลวงกาแลกติก** (Galactic City) บนคอรัสซานท์นั้นเป็นเมืองที่แผ่ขยายไปจนทั่วดาวทั้งดวง ในช่วงการปกครองของสาธารณรัฐกาแลกติกเมืองนี้คือ**นครหลวงสาธารณรัฐ** (Republic City) ในช่วงการปกครองจักรวรรดิกาแลกติกเมืองนี้คือ**นครหลวงแห่งจักรพรรดิ** (Imperial City) หรือ**นครหลวงคอรัสซานท์** (Coruscant City) ในช่วงการปกครองของสาธารณรัฐกาแลกติกใหม่เมืองนี้คือ**นครหลวงสาธารณรัฐใหม่** (New Republic City) และในช่วงการรุกรานยูซาน วองเมืองนี้คือ**นครยูซานทาร์** (Yuuzhan'tar)

## แหล่งข้อมูลอื่น
* Coruscant ใน Star Wars Databank
* Coruscant ใน Wookieepedia: The Star Wars Wiki

หมวดหมู่:ดาวเคราะห์ในสตาร์ วอร์ส
หมวดหมู่:สถานที่ในสตาร์ วอร์ส
คณะศึกษาศาสตร์ มหาวิทยาลัยนเรศวร

**คณะศึกษาศาสตร์ มหาวิทยาลัยนเรศวร** มีความเป็นมาหลายยุค หลายสมัย ตั้งแต่มหาวิทยาลัยศรีนครินทรวิโรฒ วิทยาเขตพิษณุโลก และมหาวิทยาลัยนเรศวรในปัจจุบัน โดยคณะศึกษาศาสตร์ มหาวิทยาลัยนเรศวรมีบทบาทสำคัญในการผลิตบุคลากรทางการศึกษาในภาคเหนือตอนล่างมากกว่า 40 ปี

## ประวัติ
คณะศึกษาศาสตร์ มหาวิทยาลัยนเรศวร มีความเป็นมาตั้งแต่ วันที่ 18 มกราคม พ.ศ. 2510 สภาวิทยาลัยวิชาการศึกษาได้มีมติให้เปิดวิทยาลัยวิชาการศึกษาพิษณุโลกขึ้น กระทรวงศึกษาธิการได้ประกาศจัดตั้งเป็นทางการเมื่อวันที่ 25 มกราคม พ.ศ. 2510 คณะศึกษาศาสตร์จึงจัดตั้งขึ้น พร้อมๆ กับการเป็น วิทยาลัยการศึกษา พิษณุโลก เนื่องจากวิทยาลัยวิชาการศึกษาเป็นสถาบันอุดมศึกษาที่ผลิตวิชาชีพครู ในระดับปริญญาเพียงสาขาเดียวเท่านั้น จนกระทั่งวันที่ 28 มิถุนายน พ.ศ. 2517 ได้มีประกาศในราชกิจจานุเบกษา ให้ยกฐานะวิทยาลัยวิชาการศึกษา ขึ้นเป็นมหาวิทยาลัยศรีนครินทรวิโรฒ วิทยาลัยวิชาการศึกษา ที่เป็นสาขาก็ได้รับการ ยกฐานะเป็นมหาวิทยาลัยศรีนครินทรวิโรฒใหม่ด้วย แต่ยังคงเป็นสาขาของมหาวิทยาลัยศรีนครินทรวิโรฒ วิทยาลัยการศึกษา พิษณุโลก ได้เปลี่ยนเป็น **มหาวิทยาลัยศรีนครินทรวิโรฒ วิทยาเขตพิษณุโลก** และได้เปิดสอน 4 คณะ คือ คณะศึกษาศาสตร์ คณะมนุษยศาสตร์ คณะวิทยาศาสตร์ และคณะสังคมศาสตร์ ต่อมาได้ยกฐานะเป็น **คณะศึกษาศาสตร์ มหาวิทยาลัยนเรศวร** เมื่อวันที่ 29 กรกฎาคม พ.ศ. 2533

## หน่วยงาน
หน่วยงานของคณะศึกษาศาสตร์ มหาวิทยาลัยนเรศวร ประกอบด้วย สำนักงานเลขานุการคณะ และ 4 ภาควิชา ดังนี้​
* สำนักงานเลขานุการคณะ 
* ภาควิชาการศึกษา 
* ภาควิชาบริหารและพัฒนาการศึกษา 
* ภาควิชาเทคโนโลยีและสื่อสารการศึกษา 
*ภาควิชาพลศึกษาและวิทยาศาสตร์การออกกำลังกาย 

## หลักสูตรการศึกษา


## ดูเพิ่ม
* มหาวิทยาลัยนเรศวร
* รายชื่อคณะศึกษาศาสตร์ในประเทศไทย

## แหล่งข้อมูลอื่น
* มหาวิทยาลัยนเรศวร
* คณะศึกษาศาสตร์ มหาวิทยาลัยนเรศวร 

นเรศวร
หมวดหมู่:หน่วยงานในมหาวิทยาลัยนเรศวร
โปรแกรมอรรถประโยชน์

thumb|ประเภทการจัดการไฟล์ (file manager)
**โปรแกรมอรรถประโยชน์** () เรียกสั้นๆ ว่า *ยูทิลิตี* เป็นโปรแกรมประเภทหนึ่งที่ทำงานบนระบบปฏิบัติการ คุณสมบัติการใช้งานนั้นค่อนข้างหลากหลาย ส่วนมากใช้เพื่อบำรุงรักษาและเพิ่มประสิทธิภาพการทำงานของคอมพิวเตอร์ ช่วยสนับสนุน เพิ่ม หรือขยายขีดความสามารถของโปรแกรมที่ใช้งานให้มีประสิทธิภาพมากขึ้น ยูทิลิตี้แบ่งออกเป็นสองชนิดคือ โปรแกรมอรรถประโยชน์สำหรับระบบปฏิบัติการ (OS utility program) และโปรแกรมอรรถประโยชน์อื่น ๆ (stand-alone utility program)

## โปรแกรมอรรถประโยชน์สำหรับระบบปฏิบัติการ
* ประเภทการจัดการไฟล์ (file manager)
* ประเภทการถอนโปรแกรม (uninstaller)
* ประเภทการสแกนดิสก์ (disk scanner)
* ประเภทการจัดพื้นที่เก็บข้อมูล (disk defragmenter)
* ประเภทรักษาหน้าจอ (screen saver)

## โปรแกรมอรรถประโยชน์อื่น ๆ
* โปรแกรมป้องกันไวรัส (anti-virus program)
* โปรแกรมไฟร์วอลล์ (firewall)
* โปรแกรมบีบอัดไฟล์ (file compression utility)

หมวดหมู่:ซอฟต์แวร์ระบบ
เครื่องอ่านบาร์โค้ด

thumb|เครื่องอ่านบาร์โค้ด
**เครื่องอ่านบาร์โค้ด** () ตัวเลขของรหัสสินค้าที่ใช้ในการจัดเก็บข้อมูลของระบบสินค้าคงคลังจะมีจำนวนหลักค่อนข้างมาก เมื่อต้องการเรียกใช้หรือตรวจสอบโดยการป้อนข้อมูลผ่านแป้นพิมพ์จะทำให้เกิดการผิดพลาดได้ง่าย จึงเกิดแนวคิดในการพิมพ์รหัสสินค้าออกมาเป็นแบบแท่งรหัสสีดำและขาวต่อเนื่องกันไปเรียกว่า บาร์โค้ด ซึ่งนำไปใช้พิมพ์ในรหัสสินค้าอุปโภคและบริโภคทั่วไป เพื่อสะดวกในการเช็คสินค้าคงเหลือรวมไปถึงการคิดเงินนั่นเอง เครื่องอ่านรหัสเราเรียกว่าเครื่องอ่านบาร์โค้ด มีหลายรูป เช่น แบบมีด้ามจับคล้ายปืน หรือบางแบบก็ฝังในแท่นของเครื่องเก็บเงินสดเลย พบเห็นได้ตามจุดบริการขาย (POS - Point Of Sale) ในร้านอาหาร ร้านสะดวกซื้อ หรือห้างสรรพสินค้าทั่วไป

หมวดหมู่:การระบุและการยึดเก็บข้อมูลอัตโนมัติ
หมวดหมู่:ระบบฝังตัว
หมวดหมู่:บาร์โค้ด
เดวิด คอปเปอร์ฟิลด์ (นักมายากล)

**เดวิด คอปเปอร์ฟิลด์** () (ชื่อแรกเกิดคือ **เดวิด เซธ คอตคิน** - David Seth Kotkin) เกิดวันที่ 16 กันยายน พ.ศ. 2499 เป็นนักมายากลชาวอเมริกันที่มีชื่อเสียงมากคนหนึ่งของโลก ลักษณะการแสดงของคอปเปอร์ฟิลด์มีลักษณะของการเล่าเรื่อง โดยมายากลที่มีชื่อเสียงได้แก่ การเสกให้เทพีเสรีภาพหายไป การลอยตัวข้ามแกรนด์แคนยอน และการเดินทะลุผ่านกำแพงเมืองจีน

เดวิดได้รับรางวัลมาแล้ว มากมายอย่าง Emmy Awards หรือ Entertainer of the Year และยังได้รับเกียรติจากพิพิธภัณฑ์มาดามทุซโซ ซึ่งเป็นพิพิธภัณฑ์หุ่นขี้ผึ้งจำลองของบุคคลสำคัญของโลก ในกรุงลอนดอนที่ให้เขาเป็นหนึ่ง ในฐานะบุคคลสำคัญ ของโลกเช่นกัน แถมยังเป็นบุคคลสำคัญของวงการบันเทิง ระดับโลกใน Hollywood Walk of Fame อีกด้วย

## ประวัติ
คอปเปอร์ฟิลด์เกิดที่เมือง เมตุเชน (Metuchen) รัฐนิวเจอร์ซีย์ เป็นครอบครัวชาวยิวอพยพมาจากยูเครน โดยเขาได้เริ่มฝึกมายากลเมื่ออายุ 12 ปี พอเขาอายุได้ 16 ปี เขาก็ได้ไปเรียนเพิ่มเติมวิชามายากล ในขณะที่ได้เข้าเรียนที่มหาวิทยาลัยนิวยอร์ก เขาได้ถูกเชิญให้เล่นในทุกๆ งานของมหาวิทยาลัย จนได้รับฉายาว่า The Magic Man ซึ่งงานโชว์ของเขาเป็น การแสดงที่ทั้งร้อง ทั้งเต้นสลับกับมายากลได้อย่างกลมกลืน และโชว์แรกในชีวิตของเขาที่ใช้เป็นเครื่องหมายการค้า นั่นคือ เดวิด คอปเปอร์ฟิลด์ โดยใช้ชื่อของเขาเองเป็นชื่อโชว์ ซึ่งจัดขึ้นที่ชิคาโก้ และก็ประสบความสำเร็จเป็นอย่างมาก เป็นการเปิดการแสดงที่ยาวนาน จนกระทั่งสถานีโทรทัศน์เอบีซี ได้ติดต่อให้มาแสดงในรายการแสดงมายากลของสถานี เพื่อออกอากาศเป็นซีรีส์แพร่ภาพไปทั่วโลก

## ชีวิตส่วนตัว
เดวิด คอปเปอร์ฟิลด์ เคยเป็นข่าวดังด้วยการควงกับซูเปอร์โมเดลสาว คลาวเดีย ชิฟเฟอร์ มาก่อน โดยหมั้นหมายกันไว้หลังจากทั้งคู่ควงกันเมื่อปี ค.ศ. 1994 ก่อนที่จะถอนหมั้นกันในปี ค.ศ. 1999

ปัจจุบันเดวิดคบหาอยู่กับโคลอี กอสเซลิน นางแบบชาวฝรั่งเศสที่อายุน้อยกว่าเขา 28 ปี ทั้งคู่มีบุตรสาวด้วยกัน 1 คน ชื่อ สกาย (เกิด เดือนกุมภาพันธ์ ค.ศ. 2010)

## อ้างอิง

## แหล่งข้อมูลอื่น

* เว็บไซต์อย่างเป็นทางการ 

หมวดหมู่:นักมายากล
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายยิว
หมวดหมู่:บุคคลจากมหาวิทยาลัยนิวยอร์ก
ซีริล ทากายามะ

**ซีริล ทากายามะ** (; 27 กันยายน พ.ศ. 2516) รู้จักในญี่ปุ่นในชื่อ **เซโระ ทากายามะ** () เป็นนักมายากลชาวอเมริกันที่มีเชื้อสายญี่ปุ่น, ฝรั่งเศสและโมร็อกโก เป็นที่รู้จักในการแสดงมายากลตามถนนหรือที่เรียกว่า *[[สตรีตเมจิก]]*

ซีริลเกิดและโตที่ฮอลลีวูด รัฐแคลิฟอร์เนีย บิดาเป็นชาวญี่ปุ่นจากจังหวัดโอกินาวะ ส่วนมารดาเป็นชาวฝรั่งเศสเชื้อสายโมร็อกโก

ซีริลเองก็เคยได้รับเชิญมาแสดงในประเทศไทยเมื่อปี 2002 งาน Thailand Magic Convention 1st จัดโดยชมรมฅนชอบกล (Siam Magic Club)

## แหล่งข้อมูลอื่น
* เว็บไซต์อย่างเป็นทางการ
* บล็อกส่วนตัวของซีริล ที่มายสเปซ

หมวดหมู่:นักมายากล
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายญี่ปุ่น
หมวดหมู่:ชาวอเมริกันเชื้อสายโมร็อกโก
หมวดหมู่:บุคคลจากลอสแอนเจลิส
แซ็กคาริน

**แซ็กคาริน** () หรือ **ดีน้ำตาล** หรือเรียกอีกชื่อหนึ่งว่า **ขัณฑสกร**  มีชื่อทางเคมีว่า 2,3-dihydro-3-oxobenzisosulfonazole มีความหวานมากกว่าน้ำตาลถึง 300 เท่า ถูกนำมาใช้กันอย่างกว้างขวางในช่วงสงครามโลกครั้งที่ 1 เพราะเป็นช่วงที่น้ำตาลขาดแคลน แซ็กคารินถูกค้นพบโดยบังเอิญ โดยคอนสแตนติน ฟาห์ลเบอร์ก  มีรสหวานจัด เคยถูกใช้เพื่อปรุงแต่งรสหวานในอาหาร ปัจจุบันใช้น้อยลงเพราะเป็นสารก่อมะเร็ง 

ในปีค.ศ. 2000 องค์การอาหารและยาสหรัฐ ยกเลิกคำเตือนเรื่องการใช้งานแซ็กคาริน เนื่องจากนักวิจ้ยพบว่างานวิจัยเดิมนั้นทดลองในหนู ซึ่งมีระดับของ pH, calcium phosphate และโปรตีนในปัสสาวะสูงไม่เหมือนในมนุษย์ โปรตีนอย่างน้อยหนึ่งชนิดที่พบมากในหนูตัวผู้ เมื่อประกอบกับ calcium phosphate  และแซ็กคารินแล้วทำให้เกินผลึกขนาดเล็กซึ่งทำอันตรายต่อกระเพาะปัสสาวะ ซึ่งเซลล์กระเพาะปัสสาวะของหนูจะเพิ่มจำนวนขึ้นอย่างมากเพื่อซ่อมแซมตัวเองซึ่งก่อให้เกิดเนื้องอกขึ้น ซึ่งอาการนี้ไม่เกิดขึ้นในมนุษย์ จึงไม่ได้เพิ่มความเสี่ยงในการเกิดมะเร็งกระเพาะปัสสาวะในมนุษย์ จากนั้นในปีค.ศ. 2001 องค์การอาหารและยาสหรัฐ และรัฐแคลิฟอร์เนีย ได้ประกาศว่าแซ็กคารินนั้นปลอดภัยต่อการบริโภค

## คุณสมบัติทางเคมี
### การเตรียม
การผลิตดีน้ำตาลมีหลายวิธี  วิธีดั้งเดิมของเรมเซนและฟาห์ลเบอร์กเริ่มด้วยโทลูอีน อีกทางหนึ่งเริ่มด้วย o-chlorotoluene. ปฏิกิริยาซัลโฟเนชันของโทลูอีนกับกรดคลอโรซัลโฟนิก จะได้ *ortho* และ *para* sulfonyl chloride ไอโซเมอร์ออร์โทถูกแยกออกมาและเปลี่ยนเป็นซัลโฟนาไมด์ โดยทำปฏิกิริยากับแอมโมเนีย ปฏิกิริยาออกซิเดชันของหมู่เมทิลให้ได้เป็นหมู่คาร์บอกซิลิก และจัดให้เป็นวงจะได้แซกคาริน:

:500px

ใน พ.ศ. 2493 มีการปรับปรุงการสังเคราะห์โดยMaumee Chemical Company แห่ง Toledo, Ohio โดยใช้ กรดแอนทรานิลิก ทำปฏิกิริยากับ กรดไนตรัส (เกิดเป็น โซเดียมไนไตรต์ และ กรดไฮโดรคลอริก), ซัลเฟอร์ไดออกไซด์ คลอรีน สุดท้ายคือ แอมโมเนีย จนได้แซกคาริน:

:650px

### คุณสมบัติและปฏิกิริยา
แซกคารินที่ไม่มีกรดมีค่า pKa 1.6 (ไฮโดรเจนที่เป็นกรดจับกับไนโตรเจน)  แซกคารินใช้เตรียมเอมีนจาก อัลคิลฮาไลด์ ตามด้วย Gabriel synthesis.

แซกคารินใช้เป็นสารตัวกลางในการผลิต ไพรอซิแคม เทโนซิแคม ซูโดซิแคม ไอโซซิแคม และ เมโลซิแคม
## อ้างอิง

หมวดหมู่:เครื่องปรุงรส
หมวดหมู่:วัตถุให้ความหวาน
สากกะเบือ

**สากกะเบือ** () สากกะเบือเป็นอุปกรณ์พื้นบ้านที่ใช้ในการตำอาหาร เช่น ตำข้าวสารหรือโขลกเครื่องเทศ สากกะเบือถือเป็นเครื่องมือสำคัญในครัวเรือนไทยดั้งเดิม โดยมักทำจากไม้เนื้อแข็งหรือ โลหะ และหิน

นอกจากบทบาทในครัวแล้ว สากกะเบือยังมีความหมายเชิงสัญลักษณ์ในวัฒนธรรมไทย เช่นในสำนวนไทยว่า “สากกระเบือโยนกัน” หมายถึงการช่วยเหลือกันในงานที่ทำร่วมกัน

## วัฒนธรรม ประเพณี
นอกจากนี้ยังมีประเพณีอย่าง ประเพณีแสกเต้นสาก เป็นประเพณีที่มีการสืบทอดกันมานาน แสดงถึงเอกลักษณ์ของชาวแสก ตามปกติใช้รำเพื่อบวงสรวงเจ้าที่หรือศาลเจ้าในวันสังเวยผี การแสดงแสกเต้นสากจะไม่แสดงบ่อยนัก ตามประเพณีชาวแสกจะแสดงการเต้นสากในวันขึ้น 2-3 ค่ำ เดือน 3 ซึ่งตรงกับประเพณี “กิน เตรท” หรือ “วันตรุษญวน” ในวันนี้ ชาวแสกทั้งหมดจะพากันนำดอกไม้ ธูปเทียน ข้าวปลาอาหารไปพร้อมกันที่ศาลเจ้าที่ชาวแสกเรียกว่า “ศาลองมู่” ซึ่ง “องมู่” นี้ เป็นบรรพบุรุษที่ชาวแสกเคารพนับถือมาก จะทำกิจกรรมใดก็มักจะไปบนบานศาลกล่าวเสมอและว่ากันว่าศักดิ์สิทธิ์มาก

## ประวัติศาสตร์
สากกะเบือที่เก่าแก่ที่สุดเป็นครก สมัยอยุธยาทำด้วยดินเผาสีดำ เป็นครกปากกว้าง ขอบปากปั้นเป็นรูปกลมมนโค้งวงกลม

## คำที่เกี่ยวข้อง
**สากกะเบือยันเรือรบ** ซึ่งเป็น ภาษาปาก, คำสแลง หรือใช้แบบขำขันกัน

**สากกระเบือโยนกัน** เป็นสำนวนไทยที่หมายถึง การช่วยเหลือเกื้อกูลกัน หรือการช่วยเหลือกันทำงานที่กำลังทำร่วมกัน

## อ้างอิง

หมวดหมู่:เครื่องครัว
เรือรบ

thumb|300px|เรือรบในศตวรรษที่ 17
**เรือรบ ** () คือเรือที่ถูกสร้างมาสำหรับใช้ในการสงคราม เรือรบนั้นจะถูกสร้างให้แตกต่างจากเรือสินค้าอย่างสิ้นเชิง โดยออกแบบมาให้บรรทุกอาวุธ และสามารถทนต่อการยิงของลูกกระสุนของฝ่ายตรงข้ามได้ดี เรือรบถูกใช้มากในสงครามโลกครั้งที่สอง และพัฒนาขึ้นมากจากแต่ก่อน

เรือรบอาจจะแบ่งได้หลายลักษณะตามการใช้งาน โดยมีวิวัฒนาการตามรูปแบบของสงครามทางเรือที่เปลี่ยนแปลงไปตามยุคสมัย กล่าวคือในยุคสมัยแรกเรือรบ
มีหน้าที่เพียงบรรทุกทหาร เสบียง อาวุธยุทโธปกรณ์ เพื่อนำไปส่งอีกที่หนึ่ง แล้วจึงทำการรบกันบนบกเท่านั้น เช่นเรือแกลเลย์ของกรีกในยุคโบราณ ต่อมาได้มีการติดอาวุธไปกับเรือ คือ ปืนใหญ่ชนิดบรรจุท้าย ทำให้เกิดยุทธนาวีหรือการรบกันกลางทะเลขึ้นมา โดยมีอาวุธปืนเป็นปัจจัยสำคัญในการรบ
ในสมัยศตวรรษที่ 16 การเดินเรือด้วยเรือใบมีความสำคัญมาก เทคโนโลยีการต่อเรือสมัยนั้นสามารถต่อเรือที่มีขนาดใหญ่พอที่จะใช้เดินทางข้ามมหาสมุทรอันกว้างใหญ่ไพศาลได้

สำหรับเรือรบของประเทศไทยนั้นจะมีการเรียกว่า เรือหลวง (รล.) มาจาก เรือของในหลวง  โดยจะมีหลักการตั้งชื่อตามการใช้งาน และประเภทของเรือ เช่น
เรือดำน้ำ  ผู้มีอิทธิฤทธิ์ในการดำน้ำ
เรือพิฆาต พระมหากษัตริย์
เรือทุ่นระเบิด สมรภูมิที่สำคัญ
เรือเร็วโจมตี ชื่อเรือโบราณ
เรือฟริเกตต์ แม่น้ำสำคัญ
เรือช่วยรบ ชื่อเกาะ

## รูปภาพ

ไฟล์:HTMS Bhumibol Adulyadej (FFG-471) participating in the International Fleet Review 2022.jpg|เรือหลวงภูมิพลอดุลยเดช ของ กองทัพเรือไทย ในปี ค.ศ. 2022
ไฟล์:Exercise Ayutthaya 2023 - 2.jpg|เรือหลวงประจวบคีรีขันธ์ ของ กองทัพเรือไทย ในปี ค.ศ. 2023
ไฟล์:Myanmar UMS King Sin Phyu Shin (F14) during Milan 2018 exercise.jpg|ยูเอ็มเอส พระเจ้ามังระ ของ กองทัพเรือพม่า ในปี ค.ศ. 2018
ไฟล์:Aa nao.png|ยูเอ็มเอส พระเจ้าตาลูน ของ กองทัพเรือพม่า โดยเป็นเรือฟริเกตที่ใหญ่ที่สุดในอาเซียน
ไฟล์:Singapore Navy guided-missile frigate RSS Steadfast.jpg|อาร์เอสเอส สตรีดฟาสท์ ของ กองทัพเรือสาธารณรัฐสิงคโปร์ ในปี ค.ศ. 2008
ไฟล์:KRI Martadinata (331) Arrives at Joint Base Pearl Harbor-Hickam for RIMPAC 2024-02.jpg|กาเอร์อี ราเดน เอ็ดดี มาร์ทาดินาต้า ของ กองทัพเรืออินโดนีเซีย ในปี ค.ศ. 2024
ไฟล์:BRP Jose Rizal at RIMPAC 2020 005.jpg|บีอาร์พี โฮเซ รีซัล ของ กองทัพเรือฟิลิปปินส์ ในปี ค.ศ. 2020
ไฟล์:HMS DARING sails in British Gibraltar territorial waters MOD 45160525.jpg|เรือพิฆาต เอชเอ็มเอส ''แดริ่ง'' ของ สหราชอาณาจักร ในปี ค.ศ. 2016
ไฟล์:US_Navy_030903-N-5024R-003_USS_Port_Royal_(DDG_73)_departed_on_deployment.jpg|เรือลาดตระเวน ยูเอสเอส ''พอร์ต รอยัล'' ของสหรัฐ ในเดือนกันยายน ค.ศ. 2003
ไฟล์:BCGN Kirov 1983.JPG|เรือลาดตระเวนประจัญบานชั้น''คิรอฟ'' ของรัสเซีย ในปี ค.ศ. 1983



รบ
หมวดหมู่:ยุทโธปกรณ์
หมวดหมู่:การสงครามเรือ
.ru

**.ru** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศรัสเซีย ซึ่งเปิดตัวเมื่อวันที่ 7 เมษายน 1994 รหัสประเทศที่ใช้ตัวอักษรรัสเซียเป็นสากลคือ .рф

การควบคุม .ru ได้รับมอบหมายให้กับศูนย์ประสานงานสำหรับโดเมน .RU/.РФ (รหัสประเทศสำหรับโดเมนระดับบนสุด RU) ซึ่งเป็นสำนักทะเบียนอย่างเป็นทางการในปัจจุบัน เมื่อวันที่ 1 มกราคม 2005 สำนักทะเบียนเดิมอย่างสถาบันเครือข่ายสาธารณะรัสเซีย (RIPN) ได้หยุดการลงทะเบียนใหม่ภายใต้ .ru โดยตรง แต่ยังคงดำเนินการลงทะเบียนสำหรับชื่อโดเมนภายใต้โดเมนระดับที่สอง ได้แก่ .com.ru, .net.ru, .org.ru และ .pp.ru

บริษัทรีลคอมยังเสนอการลงทะเบียนระดับที่สามภายใต้โดเมนระดับที่สองต่าง ๆ เช่น .msk.ru (มอสโก) ในขณะที่มาคอมเน็คเทเลคอม เสนอการลงทะเบียนระดับที่สามภายใต้ .int.ru พร้อมกัน 

## อ้างอิง

## ดูเพิ่ม
* Domain Name System
* โดเมนระดับบนสุดตามรหัสประเทศ

ru
.fr

**.fr** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศฝรั่งเศส เริ่มใช้ครั้งแรกเมื่อ พ.ศ. 2529

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

fr
ถนนศรีรับสุข

**ถนนศรีรับสุข** เป็นชื่อถนนเริ่มจาก อนุสาวรีย์พิทักษ์รัฐธรรมนูญ ไปทางถนนแจ้งวัฒนะ เลี้ยวขวาเข้าถนนวิภาวดีรังสิต ไปสิ้นสุดบริเวณหน้าสนามบินดอนเมือง ปัจจุบันเป็นส่วนหนึ่งของถนนแจ้งวัฒนะฝั่งขาเข้าและทางคู่ขนานฝั่งขาเข้าของถนนวิภาวดีรังสิต ตัดขึ้นเพื่อใช้เป็นเส้นทางไปสนามบินดอนเมือง

ในอดีต ยังไม่มีถนนวิภาวดีรังสิต การเดินทางไปสนามบินดอนเมือง จะต้องขับรถไปตามถนนพหลโยธิน เมื่อถึงอนุสาวรีย์พิทักษ์รัฐธรรมนูญ จึงเลี้ยวซ้ายไปตามถนนศรีรับสุข จนถึงสนามบินดอนเมือง

จอมพล ป. พิบูลสงคราม ได้ประกาศขนานนามทางหลวงแผ่นดินให้เป็นเกียรติแก่ผู้มีส่วนประกอบคุณงามความดีต่อประเทศ ในราชกิจจานุเบกษา 12 ธันวาคม 2493 ดังนี้
9.ทางหลวงแผ่นดินสาย หลักสี่-ดอนเมือง ให้ขนานนามว่า ถนน “ศรีรับสุข” เพื่อเป็นเกียรติแก่ร้อยตรี วงศ์ ศรีรับสุข อดีตนายช่างกำกับแขวงการทางกรุงเทพ ที่ 2

สำหรับชื่อ "ศรีรับสุข" เป็นนามสกุลเดิมของจอมพลอากาศฟื้น รณนภากาศ ฤทธาคนี อดีตผู้บัญชาการทหารอากาศ 

## อ้างอิง

ศรีรับสุข
หมึก (แก้ความกำกวม)

**หมึก** อาจหมายถึง

* หมึก (เครื่องเขียน) - น้ำที่ใช้ในการขีดเขียนและการพิมพ์, "น้ำหมึก" ก็ว่า
** ผงหมึก - หมึกชนิดผง สำหรับเครื่องพิมพ์เลเซอร์และเครื่องถ่ายเอกสาร
** หมึกล่องหน
* หมึก (สัตว์น้ำ) หรือ ปลาหมึก - สัตว์กลุ่มหนึ่ง ในไฟลัมมอลลัสก์
* ปลาน้ำหมึก - ปลาน้ำจืดในวงศ์ปลาตะเพียน *Opsarius pulchellus*
* สีหมึก (นักแสดง)
* สีหมึก - ชื่อเรียกอย่างหนึ่งของสีผสมอาหาร
ภาษาอุยกูร์

thumb|เสียงพูด "วิกิพีเดีย สารานุกรมเสรี" ในภาษาอุยกุร์: ۋىكىپېدىيە ، ئوچۇق ئېنسىكلوپېدىيە
**ภาษาอุยกูร์** (, , ,  หรือ , , , , CTA: Uyğurçä; อดีตรู้จักกันในชื่อ **ตุรกีตะวันออก**) เป็นภาษากลุ่มเตอร์กิกที่เขียนในอักษรเปอร์เซีย-อาหรับ มีผู้พูด 25 ล้านคน ส่วนใหญ่พูดโดยชาวอุยกูร์ในเขตปกครองตนเองซินเจียงอุยกูร์ของจีนตะวันตก และมีชุมชนสำคัญที่พูดภาษานี้ในประเทศคาซัคสถาน คีร์กีซสถาน และอุซเบกิสถานกับหลายประเทศที่มีชาวอุยกูร์พลัดถิ่น ภาษอุยกูร์เป็นภาษาราชการของเขตปกครองตนเองซินเจียงอุยกูร์ และมีการใช้งานทั้งในทางสังคมและทางการ เช่นเดียวกันกับสื่อสิ่งพิมพ์ โทรทัศน์ กับวิทยุ และใช้เป็นภาษากลางของชนกลุ่มน้อยในซินเจียง 

ระบบการเขียนที่ดัดแปลงจากอักษรอหารับเป็นอักษรที่พบได้มากที่สุดและเป็นอักษรมาตรฐานอักษรเดียวในประเทศจีน ถึงแม้ว่าจะมีการใช้ระบบการเขียนอื่นด้วยวัตถุประสงค์เสริมและประวัติศาสตร์ ชัดตัวอักษรอาหรับต้องเขียนสัญลักษณ์สระทั้งหมด เนื่องจากการปรับปรุงอักษรเปอร์เซีย-อาหรับในคริสต์ศตวรรษที่ 20 และยังมีอักษรละตินสองแบบ กับอักษรซีริลลิกแบบเดียวให้ใช้งาน แม้ว่าจะมีผู้ใช้งานน้อยกว่าอักษรอาหรับก็ตาม

## ไวยากรณ์
การเรียงประโยคเป็นแบบ ประธาน-กรรม-กริยา ปรบท คำแสดงความเป็นเจ้าของ คำคุณศัพท์ คำบอกจำนวน มาก่อนคำนามที่ขยาย และคำแสดงคำถามอยู่ต้นประโยค มีคำอุปสรรคและปัจจัย การเรียงลำดับคำมีการแยกระหว่างประธานและกรรมรอง หัวข้อและความเห็น นามมี 8 การก แสดงด้วยปัจจัย ปัจจัยของคำกริยาแสดงประธาน บุคคล จำนวน  รูปแบบของคำกริยามีรูปถูกกระทำ ผลสะท้อน ความสัมพันธ์ร่วมกัน และเป็นเหตุเป็นผล

## คำศัพท์
คำศัพท์พื้นฐานมาจากภาษากลุ่มเตอร์กิก มีคำยืมจากภาษาเปอร์เซียมากเช่นเดียวกับภาษาอุซเบก นอกจากนี้เป็นคำยืมจากภาษาจีนและภาษารัสเซีย

## ระบบการเขียน

[thumb|ป้ายหน้าพิพิธภัณฑ์ทหารซินเจียงเขียนในภาษาอุยกูร์ (ใช้อักษรอาหรับ) และ[ภาษาจีนมาตรฐาน]]
[thumb|ป้ายที่[อีหนิง|Ghulja ซินเจียง เขียนในภาษาอุยกูร์ (ใช้อักษรอาหรับ) และภาษาจีน (ทั้งอักษรจีนและพินอิน)]]

ภาษาคาร์ลุกเริ่มเขียนด้วยอักษรเปอร์เซีย-อาหรับ (Kona Yëziq) ในคริสต์ศตวรรษที่ 10 เมื่อกลุ่มคาราข่านเข้ารับอิสลาม ต่อมา มีการปรับปรุงอักษรเปอร์เซีย-อาหรับในคริสต์ศตวรรษที่ 20 ด้วยการใช้เครื่องหมายแสดงเสียงสระทุกเสียง และกำจัดอักษรอาหรับที่ไม่มีเสียงในภาษาอุยกูร์สมัยใหม่ ภาษานี้โดยหลักเขียนด้วยอักษรฐานเปอร์เซีย-อาหรับ ซึ่งต่างจากภาษากลุ่มเตอร์กิกสมัยใหม่หลายภาษา และยังมีอักษรซีริลลิกแบบเดียวและอักษรละตินสองแบบที่มีผู้ใช้งานน้อยกว่า

ชุดตัวอักษรสี่รูปแบบที่ใช้ในปัจจุบันสามารถสังเกตได้จากข้างล่างนี้.

* ชุดตัวอักษรอาหรับอุยกูร์ (Uyghur Arabic alphabet หรือ *UEY*)
* ชุดตัวอักษรซีริลลิกอุยกูร์ (Uyghur Cyrillic alphabet หรือ *USY*)
* อักษรใหม่อุยกูร์ (Uyghur New Script หรือ *UYY*)
* ชุดอักษรละตินอุยกูร์ (Uyghur Latin alphabet หรือ *ULY*)

ตารางอักษรข้างล่างแสดงชุดเปรียบเทียบอักษร พร้อมกับการถอดเสียงในสัทอักษรสากล

## ตัวอย่างข้อความ
ต่อไปนี้เป็นตัวอย่างข้อความภาษาอุยกูร์

## อ้างอิง

### ทั่วไป
* 
* 
* 
* 
* 
* 
* 
* 
* 
* 

## อ่านเพิ่ม

* 

## แหล่งข้อมูลอื่น

หมวดหมู่:ตระกูลภาษาเตอร์กิก
หมวดหมู่:ภาษาในประเทศจีน
หมวดหมู่:ภาษาในประเทศคาซัคสถาน
หมวดหมู่:ภาษาประธาน–กรรม–กริยา
.am

**.am** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอาร์มีเนีย เริ่มใช้ครั้งแรกเมื่อ พ.ศ. 2537

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง
* รายชื่อโดเมนระดับบนสุดตามรหัสประเทศ 

am
ลัทธิเค้าโครง (ความสัมพันธ์ระหว่างประเทศ)

**ลัทธิเค้าโครงในความสัมพันธ์ระหว่างประเทศ** หรือ **ลัทธิสร้างสรรค์นิยม** (Constructivism) คือ แนวคิดที่ว่า ความสัมพันธ์ระหว่างประเทศนั้น เกิดขึ้นได้จากการที่แต่ละรัฐทำประโยชน์ให้กับประเทศของตน โดยผ่านทางความร่วมมือระหว่างประเทศ  ซึ่งความสัมพันธ์ระหว่างประเทศอาจเป็นแบบที่สัจนิยม (realism) ว่าไว้ คือ ไร้ผู้ควบคุม (อนาธิปไตย) ต่างคนต่างชิงดี  ผู้ใหญ่ข่มผู้น้อยจากพลังอำนาจที่เหนือกว่า แต่สภาพวุ่นวายไร้การควบคุมนั้นไม่ใช่ลักษณะที่ฝังตัวถาวร แต่ได้รับอิทธิพลมาจากการการก่อโครงสร้างของสังคม   หรือกล่าวได้ว่า ความสัมพันธ์ระหว่างประเทศนั้นไม่ได้รับอิทธิพลแค่เฉพาะจากอำนาจและความมั่งคั่ง แต่ยังได้รับอิทธพลจากความคิดที่แตกต่างของแต่ละชาติซึ่งประสานกัน เช่น วัฒนธรรมและเอกลักษณ์ เป็นต้น  รัฐยังผู้เป็นผู้กำหนดความสัมพันธ์ระหว่างประเทศ แต่เป็นความสัมพันธ์ในทางสังคม(คบค้าสมาคมกัน)  มากกว่าการใช้ชั้นเชิงตอบโต้กัน

## อ้างอิง
* John Gerard Ruggie (1998). "What Makes the World Hang Together? Neo-utilitarianism and the Social Constructivist Challenge". International Organization 52 (4): 855. CUP.

หมวดหมู่:ทฤษฎีความสัมพันธ์ระหว่างประเทศ
ทรงสี่เหลี่ยมมุมฉาก

thumb|ทรงสี่เหลี่ยมมุมฉาก
thumb|ศูนย์กลางของทรงสี่เหลี่ยมมุมฉาก จากการตัดกันของเส้นทแยงมุม

**ทรงสี่เหลี่ยมมุมฉาก** ในทางเรขาคณิตเป็นรูปทรงสามมิติที่ประกอบด้วยรูปสี่เหลี่ยมมุมฉากหกด้าน (อาจเป็นผืนผ้าหรือจัตุรัสก็ได้)

## สูตรคำนวณ
พื้นที่ผิวของทรงสี่เหลี่ยมที่มีความยาวของแต่ละด้านเป็น a b และ c คือ

:A = 2ab + 2bc + 2ac\,

ปริมาตรของทรงสี่เหลี่ยมที่มีความยาวของแต่ละด้านเป็น a b และ c คือ

:V = abc\,

## ดูเพิ่ม
* ทรงลูกบาศก์ (cube)

หมวดหมู่:เรขาคณิตมูลฐาน
หมวดหมู่:ทรงหลายหน้า
หมวดหมู่:พริสมาทอยด์
Constructivism

**Constructivism** อาจหมายถึง

* ลัทธิเค้าโครงในความสัมพันธ์ระหว่างประเทศ
* ลัทธิเค้าโครงในศิลปะ ในทางศิลปะเชิงปรัชญา
* สถาปัตยกรรมเค้าโครง ลักษณะแนวคิดสถาปัตยกรรมแนวใหม่ในรัสเซีย